La Liga 1939/1940.
La Liga 1939/40. je bila deveta sezona nogometnog nacionalnog prvenstva Španije. Sezona je počela 3. decembra 1939. a završila 28. aprila 1940. Nacionalno prvenstvo se nije igralo tri sezone zbog Španskog građanskog rata. U sezoni je učestvovalo 12 ekipa. Nakon završenog prvenstva Athletic Aviación Club je prvi put u svojoj historiji osvojio prvenstvo sa jednim poenom više od drugoplasirane Seville. Pretposljednja i posljednja ekipa, Betis Balompié i Racing de Santander su na kraju sezone ispali iz lige. U cjelokupnoj sezoni je ukupno odigrano 132 utakmice te postignut 501 gol što je iznosilo 3.8 datih golova po utakmici. Najefikasnija ekipa lige je bila Sevilla. Víctor Unamuno, nogometaš Athletic Bilbaa je bio najbolji strijelac lige sa 20 postignutih golova.